Η **Τερέζ Σλέσινγκερ**, το γένος Έκσταϊν (6 Ιουνίου 1863 - 5 Ιουνίου 1940), ήταν Αυστριακή φεμινίστρια και πολιτικός.

Βιογραφία
---------

Η Τερέζ Σλέσινγκερ γεννήθηκε στη Βιέννη, πρωτεύουσα της αυστριακής αυτοκρατορίας στις 6 Ιουνίου 1863 σε μια μεσοαστική εβραϊκή οικογένεια. Ανάμεσα στα αδέλφια της ήταν η πρωτοπόρος ψυχολόγος Έμα Έκσταϊν, ο συγγραφέας Γκούσταφ Έκσταϊν και ο πολυμαθής Φρέντερικ Έκσταϊν. Η Τερέζ παντρεύτηκε τον Βίκτορ Σλέσινγκερ στις 24 Ιουνίου 1888 και η κόρη της, Άννα, γεννήθηκε ένα χρόνο μετά τον γάμο τους. Η γέννα ήταν πολύ δύσκολη για τη Σλέσινγκερ, καθώς υπέφερε από μερική αναπηρία του το δεξιού της ποδιού, η οποία την ανάγκασε να καθηλωθεί σε αναπηρικό καροτσάκι για αρκετά χρόνια. Ο σύζυγος της Τερέζ Σλέσινγκερ πέθανε στις 23 Ιανουαρίου 1891. Από το 1905, ζούσε με τη μητέρα, την κόρη, την αδερφή της Έμα και τον αδελφό της Γκούσταφ μέχρι που εκείνοι πέθαναν, κατά τη δεκαετία του 1920. Η αυτοκτονία της κόρης της το 1920 επηρέασε βαθιά τη Σλέσινγκερ. Μετά την προσάρτηση της Αυστρίας από τη ναζιστική Γερμανία το 1938, η Σλέσινγκερ έφυγε στη Γαλλία. Πέρασε το υπόλοιπο της ζωής της σε ένα σανατόριο στο Μπλουά, όπου και πέθανε στις 5 Ιουνίου 1940.

Δραστηριότητες
--------------

Ξεκινώντας από το 1894, η Σλέσινγκερ συμμετείχε στο αυστριακό φεμινιστικό κίνημα με την εγγραφή της στη Γενική Ένωση Αυστριακών Γυναικών (γερμανικά: Allgemeiner Österreichischer Frauenverein‎ - AÖFV), ενώ συμμετείχε και στο σύμφωνο για τις συνθήκες ζωής των Βιεννέζων εργατριών του 1894 (γερμανικά: Enquęte zur Lage der Wiener Lohnarbeiterinnen‎). Στα τέλη του 1897, η Σλέσινγκερ εγκατέλειψε τη Γενική Ένωση Αυστριακών Γυναικών και προσχώρησε στο Σοσιαλδημοκρατικό Κόμμα της Αυστρίας (γερμανικά: Sozialdemokratische Arbeiterpartei Österreichs‎). «Στα χρόνια που ακολούθησαν, η Σλέσινγκερ βρισκόταν στο επίκεντρο των συζητήσεων με θέμα τον βέλτιστο τρόπο προσέλκυσης γυναικών στην υπόθεση της Σοσιαλδημοκρατίας. Η θέση της ήταν ξεκάθαρη: τα αιτήματα των συνδικαλιστικών οργανώσεων δεν περιελάμβαναν την εξασφάλιση της πολιτικής παιδείας των γυναικών και του δικαιώματος της γυναικείας ψήφου, τα οποία, κατά τη Σλέσινγκερ, ήταν εξίσου σημαντικά αιτήματα. Επιπλέον, εάν επρόκειτο να αναπτυχθεί ένα νέο είδος αλληλεγγύης μεταξύ των ανθρώπων στο πλαίσιο ενός σοσιαλιστικού έργου, ήταν πρώτα από όλα απαραίτητο να αντιμετωπιστούν πολιτιστικά ζητήματα που σχετίζονταν με την καθημερινή ζωή και την πολιτική συνείδηση».  Από το 1919 έως το 1923, η Σλέσινγκερ υπηρέτησε ως μέλος του Εθνικού Συμβουλίου της Αυστρίας (γερμανικά: Nationalrat‎), ενώ αργότερα έγινε μέλος του Ομοσπονδιακού Συμβουλίου (γερμανικά: Bundesrat‎), από το οποίο παραιτήθηκε στις 5 Δεκεμβρίου του 1930.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 13  Μαΐου 2014.
2. 1 2  «Frauen in Bewegung 1848–1938» (Γερμανικά) Εθνική Βιβλιοθήκη της Αυστρίας. 2127.
3. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 22  Δεκεμβρίου 2014.
4. 1 2  Sigrid Schmid-Bortenschlager, Hanna Schnedl-Bubeniček: «Österreichische Schriftstellerinnen 1880–1938» (Γερμανικά) d:Q104601115. Στουτγκάρδη. 1982. σελ. 157-158. ISBN-13 978-3-88099-123-1.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
6. ↑  *Czech National Authority Database*. skuk0005063. Ανακτήθηκε στις 1  Μαρτίου 2022.
7. ↑  «Wer ist Wer» 01728. Ανακτήθηκε στις 23  Απριλίου 2022.
8. 1 2  www.parlament.gv.at/WWER/PAD\_01728/index.shtml.
9. ↑  Hauch, pp. 479–82
10. ↑  Hauch, p. 480
11. ↑  Hauch, p. 481

Βιβλιογραφικές αναφορές
-----------------------

* Hauch, Gabriella (2005). «Schlesinger, Therese». Στο: Haan, Francisca de. *Biographical Dictionary of Women's Movements and Feminisms in Central, Eastern, and South Eastern Europe: 19th and 20th Centuries*. New York: Central European University Press. ISBN 978-963-7326-39-4.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 85180266
* ISNI: 0000 0000 8160 8819
* GND: 101843305
* NKC: skuk0005063
* CiNii: DA07965945

 |

 |